NaiveNeuron/SloPal huggingface dataset:
Ivan, Miroslav, poslanec NR SR (2016-04-21):
Chcel by som kolegyni Janke Zemanovej poďakovať za veľmi dobre spracované hodnotenie programového vyhlásenia vlády a zvlášť tú časť okolo obchvatu Bratislavy a stavu vo veci prác na práci na dopravnom genereli a stratégii rozvoja dopravy do roku 2030. Teším sa na spoluprácu a teším sa na to, keď spoločne preukážeme verejnosti slovenskej, že sa dá robiť rozvoj dopravy a zároveň nezničiť si naše životné prostredie. Ďakujem.
Zajac, Peter, poslanec NR SR (2011-07-13):
Ďakujem pekne. Ja by som odpovedal veľmi stručne. Je vecou svedomia každého jednotlivého poslanca, či preňho popieranie zločinov komunizmu a fašizmu neprijateľné je alebo nie je. Všetko ostatné sú iba výhovorky a vykrúcanie. Otázka pána poslanca Ondruša je mimo toho, čo je v dikcii zákona. Zákon hovorí jasne o popieraní zločinov komunizmu a fašizmu, nehovorí nič o žiadnych bustách ani pamätných tabuliach. To je úplne z tej dikcie zákona jasné. Ale, ak dovolíte, jednu vetu poviem. Nemyslím si, a to je môj osobný názor a nesúvisí teda s týmto zákonom bezprostredne a priamo, že busty a tabule, ktoré sú venované funkcionárom alebo oslavovaniu komunistického a fašistického režimu, majú na území Slovenskej republiky čo robiť. Ale hovorím ešte raz, nesúvisí to s popieraním, teda s popieraním zločinu komunizmu a fašizmu, teda s dikciou tohto zákona.
Petrák, Ľubomír, poslanec NR SR (2011-07-13):
Ďakujem pekne za slovo. Pani kolegyňa, nebolo cieľom môjho vystúpenia, aby som povedal, že chcem postihnúť všetkých, ktorí stavajú načierno aj drobné stavby, plot alebo ešte nejaké menšie prístrešky v záhradách. To určite nie je mojím cieľom. Ja som sa na príkladoch snažil poukázať na to, že tak definovaná skutková podstata trestného činu, ktorá sa vzťahuje na jednoduché stavby, zahŕňa aj stavby s úžitkovou plochou 900 metrov štvorcových. To nepovažujem za bežný príbytok. To nie je bungalov 9 krát 10 metrov, ktorý je najbežnejším typom stavby, ktorý sa stavia v dnešnej dobe. To sú stavby vo výmere desaťnásobne väčšej. Desaťnásobne väčšia výmera pokiaľ je na vlastnom pozemku, to znamená, že je na akejkoľvek pôde, na poľnohospodárskej pôde, na lesnom pozemku, na akomkoľvek pozemku, kde sa rozhodnem stavať mimo zastaveného územia obce. Proste všetko je možné. Na toto som chcel poukázať. A hovorím, že tieto skutkové podstaty to nepostihuje. A spoločnosť vníma dnes ako jeden z veľkých problémov toto, a nie stavby, ktoré sú nad 300 metrov štvorcových, to znamená veľké priemyselné stavby alebo niečo podobné. Isteže sa tam vzťahujú na to aj bytové domy v Bratislave, kde sa nadstavuje ja neviem desať poschodí. Áno, vzťahuje sa to na ne. Ale toto je pár prípadov, ktoré budú týmto postihnuté, aj keď ťažko povedať, či v zásade budú tým postihnuté, lebo znovu je tu otázka toho, akým spôsobom sa pristupuje aj ku zmenám stavby pred dokončením. Pokiaľ ide o zásadnú zmenu stavby, by sa mala táto zmena stavby realizovať až po rozhodnutí. Ale bežná prax pri menších stavbách je aj taká, že všetky zmeny, ktoré sa vykonajú v priečkach, možno aj v nejakých drobných odchýlkach, sa urobia v rámci kolaudačného konania.
Bugár, Béla, podpredseda NR SR (2010-10-21):
Pán poslanec Jasaň.
Viskupič, Jozef, poslanec NR SR (2012-12-18):
Ďakujem, pán predsedajúci. Vážený pán minister, pán spravodajca, (Zaznievanie gongu.) (Prerušenie vystúpenia predsedajúcim.)
Kišš, Štefan, poslanec NR SR (2024-09-11):
Ďakujem pekne, ja len krátko. Na začiatku som to uviedol, že teda tu dnes rokujeme o viacerých bodoch, tak som to zarámcoval aj k tomu bodu, ktorý nás čaká o chvíľu, že ako chce vláda konsolidovať verejný dlh, ktorý závratne stúpa, a vláda sa nám snaží teda zalepiť oči daňou z cukru a tabaku a tuto predstiera verejnú diskusiu, ktorá, teda tieto dve opatrenia, tieto dve dane sú teda, akokoľvek a ktokoľvek má na to aký názor, sú malým zlomkom toho, čo tu potrebujeme. Vláda naťahuje tú gumičku do poslednej chvíle až kým nepraskne, ale opatrenia, na opatrenia stále čakáme a tú verejnú diskusiu v skutočnosti nemáme, takže tieto témy pomenúvame my a otvárame veci, témy, ktoré sú zjavne na stole, len vládna koalícia ich obchádza. A ďakujem ešte raz kolegom.
Bugár, Béla, podpredseda NR SR (2016-05-18):
Pani poslankyňa Kiššová, nech sa páči, môžte reagovať na faktické.
Zajačik, Vladimír, poslanec NR SR (2021-03-30):
Ďakujem pekne za reakcie. Pani Zemanová, pán Kazda, ja som veľmi rád, že vás zaujal môj príspevok, že ste nemali nejaké veľké, veľké, som sa bál, že pán Kazda, začne zas o tom, že pravičiari znesú všetko a že teda my by sme mali bojovať inak, ale som rád, že ste to schválili. A pán, čo sa týka, pán Takáč, áno, máte pravdu, ale musíme začať my si robiť poriadky tu a zatiaľ sa o Čínu nestarajme, lebo ich je veľa, ich neubijeme, samozrejme, ale myslím, že aj tam pokročia, a viete, večne tam komunisti vládnuť nebudú. Ďakujem pekne.
Laurenčík, Milan, podpredseda NR SR (2021-09-22):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Marian Kotleba. Ešte predtým však vystúpi v rozprave pán navrhovateľ, pán poslanec Beluský. Nech sa páči.
Lukáč, Jozef, poslanec NR SR (2023-03-30):
Ďakujem za slovo. Chcem len pripomenúť členom výboru pre verejnú správu a regionálny rozvoj, že výbor bude o 12.00 hod.
Klus, Martin, podpredseda NR SR (2019-10-24):
Ďakujem. S reakciou na faktické poznámky pán poslanec Krajčí.
Bugár, Béla, podpredseda NR SR (2016-09-21):
Pán poslanec Blanár, nie je tu. Pán poslanec Suchánek, nech sa páči.
Tomáš, Erik, poslanec NR SR (2017-02-09):
... slovami (reakcie z pléna), slovami jedného klienta vám musím povedať, budem ho citovať: „Vy ste zlý človek, pani Blahová.“ A o nič iné tu nešlo, len o váš cynizmus. Tu nešlo o ochranu detí, tu nešlo o žiadnu ochranu detí, ale o cynické zneužitie tejto témy proti vláde Slovenskej republiky, o nič iné tu nejde. Už, prosím vás, nehrajte tu toto divadlo a na vašej strane by som sa naozaj od hanby prepadol pod zem, od hanby... (Reakcia z pléna a prerušenie vystúpenia predsedajúcim.)
Blanár, Juraj, podpredseda NR SR (2021-11-02):
Ďakujem. Prerušujem rokovanie o tomto bode programu. Nasleduje ďalší bod programu, ktorým je druhé čítanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Je to bod 86 schváleného programu pod parlamentnou tlačou 635, spoločná správa 635a. Opäť udeľujem slovo pánovi ministrovi financií, aby tento vládny návrh zákona odôvodnil.
Blanár, Juraj, podpredseda NR SR (2021-11-02):
Na faktickú poznámku bude reagovať pán minister.
Šudík, Tomáš, poslanec NR SR (2022-06-23):
Ďakujem za odpoveď a je mi jasné, že mi nebudete vedieť odpovedať, tak ja sa už budem možno aj priamo pýtať ministra, keď sa s ním najbližšie stretnem, ale pravdepodobne s ním budete skôr, tak mu môžte tlmočiť, keby možno viac času venoval týmto všetkým stavovským organizáciám, ktoré sú, lebo sa cítia byť nevypočuté. A tam vzniká ten problém v komunikácii a potom vznikajú rôzne protesty. A si viem predstaviť, že znova začnú blokovať Dargov a potom to obmedzuje len šoférov a vodičov, ktorí sa prechádzajú. Tak lepšie tá komunikácia, aby potom ušetril nervy množstvu šoférov, ktorí sú potom blokovaní. Ďakujem.
Kleinert, Dana, poslankyňa NR SR (2024-01-08):
Ďakujem, Bea, aj ja keby som mala, si mala vybrať, či mám veriť Európskej komisii, alebo Ficovi a tejto vláde, tak mám odpoveď úplne jasnú. Dnes tu normálne sedím a počúvam a pri každom príspevku sa fakt vraciam do minulosti, a to som si myslela, že už ako krajina budeme v roku 2023 a 2024 tak nejak napredovať a normálne reflektovať fakt, že je 21. storočie. A my tu opäť iba riešime hrozby, kam nás Fico a jeho družina chce úplne fyzicky zatiahnuť. No a chcela by som zareagovať najmä na tvoju časť o násilí, o domácom násilí, rodovo podmienenom násilí, ďakujem za to. Toto násilie, rodovo podmienené násilie, na toto vláda nielenže nereflektuje, ale ešte sa tu aj ide pospiatky. Všetci tu poznáme aj bludy a hoaxy napríklad o Istanbulskom dohovore a ono je fakt škoda, že sa nepodpísal niekde inde, možno by sa tak hlúpo nedal zneužívať a viac by ľudia zavnímali jeho obsah, ktorý iba bezcitný človek môže odmietať, alebo teda populisti, ktorí sú radi pri moci, ktorej konzumáciu si radi urýchlia v skrátenom legislatívnom konaní, len aby teda tu Fico vyriešil pár ľudí, ktorí nevedeli žiť čestne. Ďakujem.
Fico, Robert, poslanec NR SR (2022-05-03):
Ďakujem za slovo. Pán poslanec, čítal si časť z vystúpenia bývalého námestníka Generálnej prokuratúry, ktoré sa vyslovene týkalo postavenia udavačov a rovnako sa toto vystúpenie týkalo aj konkrétneho prípadu obvineného, dnes už obžalovaného pána Výboha. Náš zásadný problém je v tom, že nám nikto neverí v zahraničí, že takéto niečo sa môže na Slovensku diať. Mali sme nedávno stretnutie s komisárom pre spravodlivosť z Belgicka, ktorý bol tu na Európskej komisii v Bratislave, a on nám napríklad neveril, keď sme hovorili, že došlo k prerušeniu zásahu proti trom udavačom, ktorí vďaka tomuto prerušeniu ušli. On nám neveril, že môže byť také niečo, akože elitní vyšetrovatelia NAKA sa bavia štýlom ´zapálime Santusovej auto´, nehovoriac o iných technikách, ktoré chceli použiť voči nej. A už vôbec nám neveria, že môže byť prípad, kedy je tu udavač, mimochodom násobne obvinený zo závažnej ekonomickej trestnej činnosti, ktorý svedčí v 87 skutkoch a tento udavač s vysokou pravdepodobnosťou je zamestnaný v Slovenskej informačnej službe. Služba za to dostala 22 miliónov eur navýšený rozpočet. A čo je ešte zarážajúce, tento človek a jeho firma LAMA dostala zákazku v objeme 11 miliónov eur. A na to odpovedajú vládni poslanci: „To je v poriadku, lebo to bola najnižšia ponuka.“ Samozrejme, dobre vedel, akú ponuku má dať. My musíme veľa o tom hovoriť, aby nás počúvali, pretože neveria, že takéto veci sa môžu diať na Slovensku.
Kollár, Boris, predseda NR SR (2022-09-27):
Ďakujem pekne. Pán poslanec Ledecký.
Mičovský, Ján, poslanec NR SR (2015-03-12):
Ďakujem pekne, pán predseda. Ďakujem aj pánovi poslancovi Hubovi, pretože naozaj je za čo poďakovať, nakoľko to, čo povedal, má hlboké korene práve v tom materiáli, ktorý sme už tu spomínali viackrát. Oceňujem, veľmi oceňujem Parlamentný inštitút za to, že nám poskytol brilantný materiál, ktorý, myslím, každý čitateľ, keď si ho poctivo prečíta, stane sa jednoducho zástancom toho, aby zálohovateľnosť bola u nás zavedená. A zaujala ma tá časť, ktorá sa mi zdá, že by mohla byť pripomenutá z prejavu pána poslanca Hubu. My vieme, že severské krajiny naozaj majú dosť vysoko vyvinutý zmysel pre cit ku krajine, ale napriek tomu, a to je hodné zdôraznenia, ani táto vyspelá časť Európy nekoná úplne automaticky vždy tak, ako by príroda vyžadovala, pokiaľ nie sú k tomu stimuly. Skúsenosti zo severských krajín totižto sa zmenili skokom. Skokom po zavedení zálohovania. Takže ak dáme do jednej roviny skutočnosť, akí sú severania, a do druhej, že ani oni nedokázali byť k svojej krajine šetrní, pokiaľ nebola zálohovateľnosť týchto obalov zavedená, máme z toho jasnú odpoveď na to, čo nám treba v našej krajine vykonať. A na záver. Ak by niekto pochyboval o zmysle takéhoto návrhu a jeho naozaj vysokej potrebe, tak sa pozrime na vratné pivové fľaše. Vie niekto z nás alebo z občanov, že pivových fliaš nachádzame na našich smetiskách nejak veľa? Alebo že ich tam vôbec nachádzame? Zálohovateľnosť ich vyriešila. Myslím si, že to je dostatočný argument. Ďakujem pekne.
Grendel, Gábor, podpredseda NR SR (2020-07-24):
Pán poslanec Takáč.
Paška, Pavol, predseda NR SR (2014-01-31):
Faktické poznámky na vaše vystúpenie, pán poslanec, od dvoch pánov poslancov. Končím možnosť sa prihlásiť. Pán poslanec Hlina.
P. Farkas, poslanec: (2004-03-03):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie 22., dnešnej, schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Po rozprave, vážené dámy, vážení páni, budem odporúčať hlasovať, aby sme tento návrh prerokovali v druhom čítaní, a v druhom hlasovaní budem navrhovať, aby ho prerokovali v druhom čítaní okrem gestorského výboru pre financie, rozpočet a menu aj výbory: výbor pre verejnú správu, ako aj Ústavnoprávny výbor Národnej rady. Ďakujem vám pekne. Nech sa páči, pán predsedajúci, žiadam vás, aby ste otvorili rozpravu.
Ľ. Rošková, poslankyňa: (2008-09-11):
Ja si, práve naopak, myslím, že týmto nástrojom dokážeme týmto ľuďom, ktorí vždy budú pracovať za minimálnu mzdu, pokiaľ nebudú mať ochranu zo strany štátu aj v tejto oblasti, pomôcť v tom, aby za svoju prácu dostali aj adekvátnu odmenu. Takže si myslím, že je to len v prospech tej skupiny obyvateľov, práve tých 1,2 až 2 %,  aby pomohla ľuďom zvýšiť si svoju kvalifikáciu a zvýšiť odmenu za tú svoju prácu.
Budaj, Ján, poslanec NR SR (2018-12-03):
Pán Antal, poďte spravodajcovať. Veď to je biomasa. Ste z nášho výboru...
Grendel, Gábor, podpredseda NR SR (2020-07-09):
Pán poslanec Mazurek.
Hrušovský, Pavol, podpredseda NR SR (2010-10-13):
Hlasujeme, páni poslanci. (Hlasovanie.) 139 prítomných, 76 za, 25 proti, 37 sa zdržalo, 1 nehlasoval. Návrh zákona do druhého čítania sme schválili. Prosím o ďalší návrh.
Laurenčík, Milan, podpredseda NR SR (2021-11-11):
Ďakujem (doznievanie potlesku), pán poslanec. Prosím, kľud v sále. Pýtam sa, či je všeobecný súhlas. (Súhlasná i nesúhlasná reakcia pléna.) Očakával som. Prezentujme sa a hlasujme. (Hlasovanie.) Prítomných 82 (potlesk), za 79, nikto nebol proti, nikto sa nezdržal, nehlasovali 3. Konštatujem, že tento procedurálny návrh sme schválili. Prosím réžiu, aby vypli mikrofóny pri rečníckom pulte, pretože ho teraz nebudeme používať, a budeme pokračovať v rozprave (potlesk). Písomná časť rozpravy. Teraz sa pýtam, či sa hlási niekto do rozpravy ústne, a prosím, kľud v sále. Končím možnosť prihlásiť sa. Prihlásila sa pani poslankyňa Vaľová. Nech sa páči, máte slovo. Musíte si dať kartu. (Reakcia z pléna: „ Ja kartu mám. “) A zatlačiť tlačítko. (Reakcia z pléna: „ Aj zatlačenú mám. “ Smiech v sále.) Aj zatlačenú máte. Prosím technikov, aby skontrolovali zariadenie. A už idete, pani Vaľová, nech sa páči.
Hrušovský, Pavol, podpredseda NR SR (2011-03-23):
Hlasujeme, páni poslanci, o návrhu nepokračovať v rokovaní. (Hlasovanie.) 145 prítomných, 65 za návrh, 76 proti, 4 sa zdržali. Návrh sme neschválili. Prosím, ďalší návrh.
Hraško, Igor, poslanec NR SR (2014-01-28):
Ďakujem pekne za slovo, pán predseda. Chcel by som dať návrh na zaradenie bodu programu správa ministra, teda premiéra Roberta Fica o mimoriadnej situácii, na ktorú boli uvoľnené milióny z rezervy predsedu vlády. Odôvodnenie: Je tu podozrenie, že premiér ako kandidát na prezidenta využíva na svoju kampaň výlučne alebo teda peniaze daňových poplatníkov. Pokiaľ vieme, tak na kampaň sa majú využívať výlučne vlastné finančné prostriedky, a nie prostriedky, ktoré sú určené na mimoriadne udalosti. Tieto však boli použité podľa informácií na výstavbu a rekonštrukciu hokejových štadiónov, takže bol by som rád, keby sa správa o akým, o akú mimoriadnu situáciu sa jednalo, na ktorú bola rozpustená táto rezerva.
Bugár, Béla, podpredseda NR SR (2011-03-30):
Ďakujem pekne. Dovoľte mi tiež veľmi krátko. Pán poslanec Zelník, viete, samozrejme, môžeme o tom debatovať, či má ísť o 15, 10, 20, 30 % alebo vôbec o percentá, pri sčítaní ľudu klesá počet obyvateľov, ktorí patria k národnostnej menšine. A tým pádom, samozrejme, chcete tým, ktorí používali svoj jazyk na úradoch, spôsobiť, že zrazu to nemôžu urobiť? Rozumiete, o čo sa jedná. Ak to klesne niekomu z 20 % na 18 %, tak už takéto, to dá sa povedať, práva nemajú. A že Rusínom to nepomôže? Kým, povedzme, pre obyvateľov maďarskej národnosti z obyvateľov Slovenska by to znamenalo 12 až 16 obcí naviac, pre nemeckú z jednej by to skočilo na štyri, samozrejme, u Rómov by to tiež vyskočilo, ale by to narástlo dvojnásobne u Rusínov, zo 68 na 121, u Ukrajincoch z 18 na 32. Takže, viete, tie tvrdenia treba aj podložiť. A k pánovi kolegovi Rafajovi. Viete, tak ma hodnotíte buď na základe práce alebo na základe mojich postojov, alebo na základe vašich snov. Ale tie už ja ovplyvniť nemôžem.
V. Veteška, podpredseda NR SR: (2006-09-05):
Konštatujem, že Národná rada Slovenskej republiky zvolila v tajnom hlasovaní Vladimíra Kocoureka za viceprezidenta Prezídia Fondu národného majetku. Teraz pristúpime k poslednému bodu dnešného rokovania Národnej rady Slovenskej republiky, bude to druhé a tretie čítanie o návrhu na vyslovenie súhlasu Národnej rady Slovenskej republiky s pristúpením Slovenskej republiky k Rotterdamskému dohovoru o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (tlač 37). Spoločná správa výborov 37a. Prosím teraz pána ministra Jahnátka, aby návrh vlády odôvodnil. Nech sa páči.
Kollár, Boris, predseda NR SR (2021-07-23):
Otváram rozpravu. Do rozpravy som dostal šesť písomných prihlášok, tri za kluby a tri normálne. Takže, prosím pekne, prvý vystúpi za klub SaS pán poslanec Ondrej Dostál. Nech sa páči, pán poslanec, máte slovo.
Sárközy, Irén, poslankyňa NR SR (2019-12-04):
Ďakujem za slovo. Pán predsedajúci, dajte hlasovať o tom, že Národná rada schvaľuje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 385/2000 o sudcoch a prísediacich.
Hraško, Igor, poslanec NR SR (2015-04-16):
Ďakujem za slovo. Poslanec Číž, vy hovoríte stále o nejakej korektnosti, práve vy. Viete, opäť vám to zopakujem. Aj vy, aj celá vaša poslanecká časť, aj vláda ukazujete pravú tvár politiky SMER-u, že sa za tejto vlády rozkráda, klame, korumpuje. Ak s tým prestanete, možno nebude treba vôbec používať nekorektné spôsoby vyjadrovania sa, vôbec nebude treba. A ja viem, že sa vám to nepáči, ale ináč vám to nevieme povedať, pretože vy si stále meliete svoje. Pritom je to neobhájiteľné. Keď tu bude skutočne v budúcnosti niekedy zmes politických subjektov, ktoré budú skutočne slúžiť občanom, a nie svojim mecenášom, ani nás tu nebude treba, načo, veď všetko bude v poriadku. Ale pokiaľ je tu taká banda, ako ste vy, tak takí ľudia, ako Hlina, Osuský, Matovič, Viskupič, ja, tu budú musieť byť, aby vám to niekto dokázal povedať priamo do očí.
Osuský, Peter, poslanec NR SR (2014-05-27):
Ďakujem pekne. Škoda, presne ako povedal Martin, že je tu tak málo ľudí, pretože to, čo som si vypočul teraz, je z iného súdka, ako boli moje pozmeňovacie návrhy. Ale rovnako ako u mojich i tu mám pocit, že toto predsa – a nikto to nemôže povedať – preferuje nejakú stranu a robíme to pre nás. To robíme pre tých budúcich a robíme to skutočne „padni, komu padni“. A musím povedať, že ak tá hŕstka z nás, čo si to tu vypočula, nepochopí to, že by to mala podporiť, tak potom musíme povedať, že sa prijme vedome – vedome – po tom, ako si mohli vypočuť, že to robia, zákon, ktorý je nielen nespravodlivý, ale aj protiústavný. A aby sa pri plnom vedomí prijímali protiústavné novely alebo zmeny zákonov, je predsa niečo donebavolajúceho. Ja som zažil veľmi nepríjemnú chvíľu dnes na výbore pre nezlučiteľnosť funkcií, keď som zažil pošliapanie ústavnej rovnosti občanov pred zákonom. Stávalo sa to opakovane a dnes sa to stalo znova a znova a musím povedať, že ma to rozlaďuje. Pretože ak nie je v ústave napísané, že existujú rôzni občania s rôznou odolnosťou voči paragrafom zákona a pravidiel hry, tak je to skutočne škodlivé a to je aj skutočne príčinou toho, že jednou z dôležitých kvalifikácií, a všetka česť Andrejovi Kiskovi, pre voľbu prezidenta republiky bolo to, že nemá nič spoločné s politikou. A takýmito zákonmi, ktoré my tu ako politici vedome prijímame napriek tomu, že vieme, že šliapeme vedľa, vlastne vytvárame imidž politiky, kde byť politikom je poškodzujúce teba samého. A ak tak budeme pokračovať, tak sa nemôžme diviť trinástim percentám ani ničomu podobnému, lebo to je náš obraz.
Žiga, Peter, podpredseda NR SR (2024-01-16):
Pán poslanec Dvořák.
P. Hrušovský, predseda NR SR: (2003-12-04):
(Hlasovanie.) 133 prítomných, 130 za návrh, 3 sa zdržali. Konštatujem, že pozmeňujúci návrh pána poslanca Horta sme schválili. Ďalší návrh... Ľ. Navrátilová, poslankyňa: Druhý pozmeňujúci návrh predložil pán poslanec Bódy. Pripomínam, že sa týka zakúpenia vozidiel na lízing pre chránené dielne.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 140, za 59, proti 12, zdržalo sa 69 poslancov. Ani tento návrh nebol schválen ý. Prosím teraz pána Šucu, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení zákon o ochrane pred odpočúvaním (tlač 1654). [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov , tlač 1654.]
Matovič, Igor, poslanec NR SR (2016-09-13):
Peter, ďakujem, že aj takým zase iným spôsobom si poukázal na nezmysly, ktoré tu Andrej Danko predkladá. A myslím si, že po tomto rokovacom poriadku si urobil najlepšiu reklamu, ako to teda naozaj myslel s tým logom či heslom na transparente Hrdo, odborne a slušne. V tejto súvislosti mi pripadá až trápne, keď poslankyňa za SNS hovorí druhým poslancom a strašne tu bojuje, len aby sme nespomínali to, čo vlastne oni mali napísané na tých transparentoch, lebo asi aj jej doma deti a možno vnúčatá, neviem, ako je zabezpečená rodinne, že už asi hovoria, že hrdo, odborne a slušne nie je riešiť nepodstatnosti, ale parlament by mal riešiť naozaj to, čo ľudí trápi. SNS má v zodpovednosti, v priamej zodpovednosti, v správe, či ako to nazýva Andrej Danko, školstvo, obranu, poľnohospodárstva, a za polroka nič. Ani len myšlienka, čo by sa malo urobiť so školstvom, čo by sa malo urobiť s poľnohospodárstvom, čo urobiť s obranou. Ale nie my tu dávame vojakov, aby nám tu pripomínali históriu. My tu riešime, či si Natália alebo Janko, neviem kto, dá náhodou horalku, keď je hladná, lebo to je kľúčové. My tu sme schopní tri dni zabiť s tým, že sa tu bavíme o hlúpostiach, o bludoch, ktoré sa prisnili Andrejovi Dankovi, keď sa zobudil a zistil, že je druhý najvyšší ústavný činiteľ. A zrazu pri raňajkách si povedal, že musí vygenerovať predsa nejakú zásadnú národnú myšlienku, tak prišiel s tým, že dvojbodku zrušíme z loga RTVS. Prišiel s tým, že zakážeme horalku v tom parlamente, tomu Matovičovi zakážeme tie tričká a ten transparent. Ale vôbec nerieši podstatu. Vôbec sa nezamýšľa nad tým, že tie tričká a transparenty tu nebudú vtedy, keď Andrej Danko neprestane kryť korupciu.
M. Číž, podpredseda NR SR: (2009-10-27):
Slovo má pán poslanec Podmanický.
Počiatek, Ján, minister dopravy, výstavby a regionálneho rozvoja SR (2014-05-14):
Ďakujem za slovo. Vážená pani predsedajúca, vážené dámy, vážení páni, dovoľte mi, aby som uviedol materiál návrh na pristúpenie Slovenskej republiky k Dohode o medzinárodnej železničnej preprave tovaru a návrh vyhlásenia Slovenskej republiky k dohode SMGS. Dôvodom predloženia návrhu pristúpenia k tejto dohode je príprava revidovanej dohody, ktorá v zmysle čl. 8 bod 9 určuje podmienky prepravy tovarov a stanovuje, že železničné stanice, ktoré vykonávajú pri zmene prepravno-právneho režimu zmenu prepravnej zmluvy sa musia nachádzať v krajine, v ktorej sa súčasne uplatňuje právo SMGS a iná medzinárodná zmluva. Pre železničný sektor to znamená, že v prípade nepristúpenia k súčasne platnému zneniu dohody SMGS sa bude prekládka tovarov z normálneho na široký rozchod a naopak realizovať na ukrajinskej strane, čo bude mať negatívny vplyv na výkony a zamestnanosť na východoslovenských prekladiskách železničná stanica Maťovce a Čierna nad Tisou, a je reálny predpoklad presmerovania a zníženia objemu tovarových tokov tranzitujúcich cez územie Slovenskej republiky, pretože Maďarsko aj Poľská republika sú zmluvnou stranou SMGS. Dohoda SMGS je v zmysle čl. 7 Ústavy Slovenskej republiky medzinárodnou hospodárskou zmluvou všeobecnej povahy, ktorá priamo zakladá práva alebo povinnosti fyzických osôb alebo právnických osôb, a preto sa vyžaduje pred prístupom súhlas Národnej rady Slovenskej republiky. Ďakujem za slovo, skončil som.
Zmajkovičová, Renáta, podpredsedníčka NR SR (2013-05-15):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne? Nie je tomu tak. Ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Zároveň prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov . Vládny návrh zákona má parlamentnú tlač 483. Návrh na jeho pridelenie na prerokovanie výborom je v rozhodnutí č. 457. Odovzdávam slovo pánovi ministrovi financií Kažimírovi. Nech sa páči, máte slovo.
S. Janiš, poslanec: (2007-03-28):
V treťom odseku odspodu v dôvodovej správe vypustiť vetu: „Všetky ostatné riešenia ostávajú otvorené a predložené vyhlásenie ponecháva priestor na hľadanie riešenia.“ Túto vetu si dovolím dať návrh, aby v dôvodovej správe nebola. Tretí odsek odspodu veta, tak ako som ju prečítal. Kolegyne, kolegovia, možno, že každý z nás sa už ocitol v situácii, keď zostal v určitom kruhu osamotený, čakal, že mu niekto podá pomocnú ruku, že si ho zastane, že sa za neho prihovorí. Aby nebol okolo neho len chlad, nezáujem, však tých okolo sa to netýka. Vtedy, keď človek cíti, že potrebuje pomoc a ona neprichádza, a pritom je blízko pri ňom, lebo si ho nikto nevšíma, tak je tomuto človeku najhoršie. A myslím si, že tak je dnes na tom Srbsko. A celá vec okolo Srbska a nezávislého Kosova to nie je žiadne „premielik“, to nie je žiadne play-off, ak to nevyjde dnes, tak zajtra bude ďalší zápas. A ak to nevyjde ani zajtra, tak aj o rok sa stretneme v nejakom zápase a môžeme to napraviť. Tak ako je navrhnutý konsenzuálny návrh koalície, bohužiaľ, tento návrh smeruje Kosovo do nezvratného procesu nezávislého Kosova, nebude existovať žiadny reparát, žiadne iné zápasy, po tom to bude nasledovať len samostatné Kosovo. V Srbsku zo začiatku nastane smútok, sklamanie a hnev. Nikdy však nenastane v Srbsku stotožnenie sa s takto urobenou umelou hranicou. Nikdy nenastane stotožnenie sa s takouto hranicou. A ak sme my v rozprave vystupovali k tomuto, tak chceme tomuto zabrániť. A preto si myslíme a sme presvedčení o tom, že Slovensko a Národná rada Slovenskej republiky musí vyslať jasný signál. Jasný signál do Bezpečnostnej rady OSN, jasný signál za oceán, že nesúhlasí, aby na európskom kontinente sa administratívne menili hranice, aby sa vytvoril nový štát bez súhlasu a proti vôli zvrchovaného a medzinárodne uznávaného štátu Srbsko. Toto považujeme my za postoj zvrchovaného Slovenska. Toto považujeme my za postoj Národnej rady Slovenskej republiky ako postoj rovného, priameho a hrdého Slovenska. A o toto nám išlo, ide a pôjde aj do budúcnosti. Ďakujem vám.
Grendel, Gábor, podpredseda NR SR (2020-09-24):
S ďalšou faktickou pán poslanec Krošlák.
Pellegrini, Peter, predseda NR SR (2015-10-21):
Pán poslanec Zajac, keby ste nekomunikovali s pani poslankyňou Vaľovou, vyrušujete pani Nicholsonovú.
Danko, Andrej, predseda NR SR (2018-11-29):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Pucimu.
Hatráková, Katarína, poslankyňa NR SR (2022-09-30):
Ostal mi ešte nejaký čas?
Laurenčík, Milan, podpredseda NR SR (2020-11-26):
Pán poslanec Dušan Muňko.
Hatráková, Katarína, poslankyňa NR SR (2021-09-17):
Ďakujem pekne za slovo. Ja chcem veľmi oceniť tú ideu tejto predkladanej, tohto predkladaného zákona. Len mám možno trochu problém s jeho realizáciou v praxi, pretože rodičovské práva a práva dieťaťa na jednej strane znejú ako, ako právnická téma, na druhej strane, nie vždy tie písmenká zákona vedia uchopiť tú hĺbku vzťahu a tú ľudskosť v tom celom a tak ako si spomínala, Vladka, aj ten príbeh tej, tej pani, ktorou, ktorej dieťatko hospitalizovali, vo finále dopadol dobre a práve kvôli tej ľudskej stránke, že ten zákon tomu, k tomu až tak veľmi neprospieval alebo neprispieval. A tak len premýšľam nad realizáciou toho, takejto právnej úpravy v praxi, pretože mi zároveň rezonuje mnoho iných príbehov, kde pokiaľ by to bola vymožiteľná právna úprava v tomto zmysle, tak by to zase narobilo pomerne veľa problémov. Môžeme hovoriť o psychiatrických oddeleniach, kde sú, kde máme deti týrané, kde vieme, že mnoho detí, predovšetkým adolescentov a v puberte možno mnohé teda prežívajú často aj psychosomatické ochorenia, nie sú teda hospitalizovaní na psychiatrii, ale na iných oddeleniach, kde práve tá blízkosť rodiča môže byť kontraindikáciou a tak. Ale ako, ako si spomínala, možno na to všetko bude priestor potom neskôr v diskusiách, ale veľmi pekne ďakujem.
Matovič, Igor, podpredseda vlády a minister financií SR (2022-02-03):
Ďakujem veľmi pekne, takže odpovedám za pána ministra Budaja. Vážený pán poslanec, informačný systém odpadového hospodárstva je aktuálne nasadený v predprodukčnej prevádzke a sú na ňom dostupné služby súvisiace s evidenciou a relevantnými hláseniami. Taktiež zhromažďuje údaje o pôvodcoch odpadov a o zariadeniach na nakladanie s odpadmi. Vzhľadom na prebiehajúce implementačné práce (integrácie na systémy tretích strán) nie sú vypublikované všetky elektronické služby súvisiace s odpadovou agendou. Dostupné budú po odovzdaní projektu dodávateľom najneskôr 30. júna ´22. Dodatok k zmluve o dielo bol s dodávateľom podpísaný najmä z dôvodov predĺženia termínov na realizovanie, na zrealizovanie integračných prác na strane integračného partnera, a teda aj na strane ministerstva životného prostredia. Ukončenie týchto aktivít predpokladáme na konci prvého kvartálu tohto roka. Následne budeme v spolupráci s dodávateľom pripravovať systém na spustenie do ostrej prevádzky v plnej funkcionalite. Na ministerstve bol preto taktiež zriadený aj referát Informačného systému odpadového hospodárstva. Od spustenia systému očakávame výrazné zníženie administratívnej záťaže ako na strane podnikateľských subjektov, tak aj na strane úradov. A zároveň je potrebné spomenúť, že elektronizácia bude mať pozitívny dopad na životné prostredie, nakoľko sa výrazne zníži objem používaného papiera, napríklad na rôzne typy ohlásení o odpadoch. Tento krok umožní mať jednotný a štandardizovaný pohľad na odpady v rámci celej Slovenskej republiky. Získané informácie výrazne znížia možnosť tvorby čiernych skládok. Zároveň umožnia dynamicky prispôsobovať legislatívu, aby pružne reagovala na stav v odpadovom hospodárstve za účelom napĺňania záväzku Slovenskej republiky v rámci dokumentu Waste package 2030. Ďakujem pekne za pozornosť.
Pellegrini, Peter, predseda NR SR (2015-11-24):
Prezentujme sa a hlasujme o skrátení lehoty. (Hlasovanie.) Prítomných 133 poslancov, za hlasovalo 129 poslancov, zdržali sa 4 poslanci. Lehotu sme skrátili.
Vons, Peter, poslanec NR SR (2022-02-02):
Ďakujem za slovo, pán predsedajúci. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Gábora Grendela a Anny Andrejuvovej na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov (tlač 873). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej... po všeobecnej rozprave uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Bugár, Béla, podpredseda NR SR (2019-06-25):
Prezentujme sa a hlasujme o bodoch 16, 17 zo spoločnej správy. (Hlasovanie.) Prítomných 146, za 130, zdržalo sa 16 poslancov. Nech sa páči, môžme ísť ďalej.
Suja, Miroslav, poslanec NR SR (2022-06-23):
Ďakujem za slovo, pán predseda. Vážení kolegovia, kolegyne, dovoľte, aby som vám predložil môj návrh novely zákona, ktorého cieľom je stlmiť nárast cien základných potravín prostredníctvom oslobodenia základných potravín od dane z pridanej hodnoty a určenia maximálnej prirážky u týchto potravín. Určenia maximálnej obchodnej prirážky u týchto potravín na úrovni 40 %. Viac sa k tomu vyjadrím v rozprave, do ktorej sa hlásim ako prvý.
Bugár, Béla, podpredseda NR SR (2019-09-25):
Páni poslanci!
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 140 poslancov, hlasovalo 77 za, 0 proti, 63 sa zdržalo.
Grendel, Gábor, podpredseda NR SR (2020-04-07):
Pán poslanec Beluský, chcete reagovať na faktickú? Nie.	Skôr ako dám možnosť prihlásiť sa do rozpravy ústne, evidujem tri procedurálne návrhy. Najprv pán poslanec... Dva procedurálne. Pán poslanec Hattas.
Glváč, Martin, podpredseda NR SR (2017-05-12):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Pamulovi, nech sa páči.
Paška, Pavol, predseda NR SR (2014-03-25):
Pani kolegyne, poprosím vás. Prerušujem rokovanie o tomto bode programu. Vyhlasujem krátku prestávku do 18.10 hodiny a budeme hlasovať o návrhu uznesenia, ktoré predložili pani poslankyne a páni poslanci, ktorí požiadali o zvolanie tejto schôdze. Takže o 18.10 hodine bude hlasovanie. (Prestávka.) (Po prestávke.)
Blaha, Ľuboš, podpredseda NR SR (2023-12-14):
Už len pripomínam, že pán predseda vlády Robert Fico sa ospravedlnil, lebo je na samite v Bruseli, ale, samozrejme, pani ministerka má priestor päť minút na odpoveď na vašu otázku. Nech sa páči.
Jurinová, Erika, podpredsedníčka NR SR (2014-09-09):
Ďakujem. S reakciou na faktické poznámky pán poslanec Mihál.
Číž, Miroslav, poslanec NR SR (2014-07-04):
No, pán kolega, asi by, diskutovať, samozrejme, ako – a už v rozprave vôbec – po tomto nemá význam. Predsa len ten slovný zvrat „ľudí oberať o peniaze“ a prečo ich nevrátite? Ľudovít, nepochybne tento krátky čas, je dôležité nielen, čo človek hovorí, aj kto to hovorí. No, pre teba existuje iba jeden druh ľudí – taký, ktorý vlastní čo možno najväčší majetok. A jedinou snahou, ktorou sa tu prezentuješ, aby náhodou tá spoločnosť tomuto veľkému vlastníkovi niečo nezobrala. Čo tam po tom, po státisícoch učiteľoch, lekároch, zamestnancoch, všetkých ľudí (reakcie z pléna), ktorí predávajú svoju prácu, Ľudovít? Nepochybne, skúste to. To znamená, že je to obludné, obidvaja čo tu vyprávate. Je to surový sociálny cynizmus! So všetkým, čo k tomu patrí. Len kontext toho celého, čo si tu obhajoval celé štyri roky, len pár titulkov, ktoré som našiel na stole: Miliardárov rýchlo pribúda – kedy budú zdanení? Oxfam, britská charitatívna spoločnosť, najbohatších 85 ľudí dnes vlastní 33 biliónov korún českých. 2014: 85 osôb vlastní toľko, čo polovina ľudstva. Kríza? Na páde Lehman Brothers zarobili fondy miliardy. Americké banky mali vlani rekordný zisk 154 mld. Chráň ty s Hraškom záujem ľudí so všetkým. Je to obludný, bezuzdný sociálny cynizmus! A patrí sa mi byť slušným, ale po tom, čo tu dorábate ešte za cirkus, to celkom nejde. Iným sa ospravedlňujem za to, že hovorím trošku emotívne. Ďakujem.
Hrušovský, Pavol, podpredseda NR SR (2010-09-09):
Pani ministerka, nech sa páči.
Laurenčík, Milan, podpredseda NR SR (2021-02-03):
Na faktické poznámky bude teraz reagovať pán podpredseda Juraj Šeliga, nech sa páči.
Šeliga, Juraj, podpredseda NR SR (2020-04-24):
Poprosím vás, kolegyne, kolegovia, skúsme ešte vydržať, nech dokončíme tieto faktické poznámky. Pán predseda Kollár, máš slovo, nech sa páči.
Hrnčiar, Andrej, podpredseda NR SR (2016-09-08):
Pán poslanec, ak dovolíte, ja absolútne s vami súhlasím, len je začiatok rokovacieho dňa, nie je tu dostatočný počet poslancov a myslím si, že lepšiu úctu vzdáme pri hlasovaní o jedenástej, keď tu budú všetci, a myslím si, že s tým nebude žiadny problém. Takže k rozprave, keďže žiadna nebola, nezaujme stanovisko ani navrhovateľ, ani spravodajca. Nasledujúcim bodom programu je druhé čítanie o návrhu skupiny poslancov na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov. Návrh zákona má tlač 106. Informácia výborov má tlač 106a. Dávam slovo poslancovi Ondrejovi Dostálovi, aby za skupinu poslancov návrh zákona zdôvodnil. (Rokovanie o návrhu poslancov Národnej rady Slovenskej republiky Ondreja Dostála, Petra Osuského, Martina Poliačika, Martina Klusa a Juraja Drobu na vydanie zákona, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 106.)
Blanár, Juraj, podpredseda NR SR (2023-05-05):
Toľko. Pán navrhovateľ, máte záujem o záverečné slovo? Nech sa páči. Čiže uzatváram rozpravu a má slovo pán navrhovateľ.
Kuffa, Štefan, poslanec NR SR (2012-08-06):
Ďakujem za slovo. Dovoľte mi, aby aj ja som sa vyjadril k tomuto tu, vážená pani predsedajúca, milí kolegovia, kolegyne. Ja by som chcel poukázať aj na to, čo už tu bolo aj v tých rozpravách poukázané, že to obdobie prázdnin naozaj nie je na to, aby sme my tu prijímali zákon o sociálnom poistení a navyše v skrátenom legislatívnom konaní, ako je to tu už niekoľko dní prezentované. Tento zákon naozaj si zaslúži oveľa väčšiu pozornosť, oveľa viac času, ale vytvoriť aj priestor pre občanov Slovenskej republiky. Ja len by som chcel poukázať aj na skutočnosť takú, že či je dobrý, alebo zlý ten prvý, alebo druhý pilier. Keď bola ešte na začiatku celkom možnosť prihlásiť sa do druhého pilieru, a teda sme v rodine zvažovali, že s manželkou teda, či sa prehlásime do toho druhého pilieru, alebo nie. Veď každý chválil to svoje. Tak my sme sa rozhodli aj zo strategického hľadiska na polovicu. Ja som v druhom pilieri, ona zostala v tom prvom. Teda je to tak na polovicu. Skrátené legislatívne konanie, ktoré je tu predložené, dovolím si povedať, že naozaj nie je opodstatnené. Tak ako to bolo, predchádzajúci minister pôdohospodárstva, ktorý predkladal to skrátené legislatívne konanie, to bolo tak na zváženie. Či dostatočne pršalo, alebo málo pršalo? Ale tu naozaj nejde o žiadne dôvody, lebo nejde o ohrozenie základných ľudských práv a slobôd, bezpečnosti, alebo že by hrozili značné hospodárske škody. Teda nie je tu najmenší dôvod na to, aby sme tu rokovali v skrátenom legislatívnom konaní. Ďakujem.
P. Hrušovský, podpredseda NR SR: (2002-02-20):
Pán poslanec Šťastný. P. Šťastný, poslanec: Ďakujem pekne, pán predsedajúci. Myslím si, že pán poslanec Švec vystihol všetko to, čo zákon neobsahuje, mal by obsahovať, a chcel by som sa dotknúť dvoch vecí. Jedna vec je v súvislosti s problémom, v ktorom sa hovorí, že tento návrh zákona vytvára priestor na delegovanie právomocí dekanovi alebo dekanom fakúlt rektorom. Ak sa deklaruje alebo je postavený rektor do pozície štatutárneho zástupcu, preboha, zo zákona nemá právomoc delegovať svoje právomoci na dekanov. To je otázka pracovného práva. Tam to jednoducho nie je možné. Tie povinnosti, ktoré mu ukladá zákon ako štatutárovi, nemôže delegovať nikomu inému. Takže to je zavádzanie. A druhá vec. Prekvapilo ma, že po takej zdrvujúcej kritike tohto zákona od pána poslanca nenasledovalo to, čo by logicky malo nasledovať. A myslím si, že to aj v kuloároch deklaroval, že o tom zákone by sa ďalej nemalo rokovať. Ďakujem.
Kuciaňová, Magdaléna, poslankyňa NR SR (2016-11-25):
Ďakujem veľmi pekne. Vážený pán predsedajúci, vážený pán generálny riaditeľ, vážené panie poslankyne, páni poslanci, dovoľte mi, aby som ako určená spravodajkyňa predniesla spoločnú správu Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci o prerokovaní návrhu rozpočtu Sociálnej poisťovne na rok 2017 a rozpočtový výhľad na roky 2018 a 2019 (tlač 284). Predseda Národnej rady rozhodnutím č. 299 zo 14. októbra 2016 pridelil návrh rozpočtu Sociálnej poisťovne na rok 2017 a rozpočtový výhľad na roky 2018 a 2019 na prerokovanie týmto výborom: Výboru Národnej rady pre financie a rozpočet a Výboru Národnej rady pre sociálne veci. Ako gestorský výbor určil Výbor Národnej rady pre sociálne veci, ktorý na základe rokovaní výborov predkladá Národnej rade túto spoločnú správu o prerokovaní návrhu rozpočtu Sociálnej poisťovne na rok 2017 a rozpočtový výhľad na roky 2018 a 2019. Výbor Národnej rady pre financie a rozpočet uznesením č. 98 z 15. novembra 2016 odporučil Národnej rade návrh rozpočtu Sociálnej poisťovne na rok 2017 a rozpočtový výhľad na roky 2018 a 2019 schváliť. Výbor Národnej rady pre sociálne veci uznesením č. 31 z 15. novembra 2016 odporučil Národnej rade návrh rozpočtu Sociálnej poisťovne na rok 2017 a rozpočtový výhľad na roky 2018 a 2019 schváliť s pozmeňujúcimi návrhmi. Z uznesenia výboru pre sociálne veci vyplývajú pozmeňujúce návrhy, ktoré sú súčasťou spoločnej správy a gestorský výbor ich odporúča schváliť. Spoločná správa výborov Národnej rady o výsledku prerokovania návrhu rozpočtu bola schválená uznesením výboru pre sociálnej veci č. 33 z 22. novembra 2016. Týmto uznesením ma výbor zároveň poveril, aby som na schôdzi Národnej rady Slovenskej republiky predložila túto spoločnú správu a návrh na uznesenie Národnej rady Slovenskej republiky, v ktorom sú premietnuté pozmeňujúce návrhy. Ďakujem, skončila som. Prosím, pán predsedajúci, otvorte rozpravu.
Žiga, Peter, podpredseda NR SR (2024-06-19):
Ďakujem. Budeme hneď o tomto hlasovať. Takže prvé hlasovanie dávam o RTVS, to znamená skrátenie lehoty rokovania podľa § 29a. Chcem sa opýtať, či je všeobecný súhlas. (Nesúhlasná reakcia pléna.) Prezentujeme sa a hlasujme. (Hlasovanie.) 136 prítomných, 77 za, 58 proti, 1 nehlasoval. Konštatujem, že sme procedurálny návrh pána poslanca Michelka schválili, ten prvý. Ten druhý je, aby sme o tlači 183, to znamená voľba členov mediálnej rady presunuli z dnešnej sedemnástej hodiny na budúci štvrtok o jedenástej. Je všeobecný súhlas? (Súhlasná reakcia pléna.) Ďakujem. S ďalším procedurálnym návrhom pán poslanec Sulík.
Číž, Miroslav, podpredseda NR SR (2015-09-24):
Ďakujem pekne, pán minister. Pýtam sa pána poslanca, či chce položiť v rozsahu dvoch minút. Áno. Zapnite mikrofón pánovi poslancovi, prosím.
Šeliga, Juraj, podpredseda NR SR (2020-11-24):
Ďakujem pekne, pán poslanec. Otváram rozpravu a pýtam sa, či sa niekto hlási do rozpravy, keďže som nedostal žiadnu písomnú prihlášku. Ďakujem. Ukončujem možnosť a vyhlasujem rozpravu za skončenú. Predpokladám, že ani jeden z vás nemá záujem zaujať stanovisko k námornej plavbe. Budeme teda pokračovať ďalej. Pán poslanec Vons, neodchádzajte, prosím. Ďalší bod je druhé čítanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov . Návrh zákona má tlač 272, správa k výborom tlač 272a. Pán minister Doležal, poprosím, myslím, že vy už ste tento návrh zákona uviedli. Samozrejme, ďakujem. Pán poslanec Vons ako spoločný spravodajca, prosím, uveďte informáciu z prerokovania gestorského výboru.
Pellegrini, Peter, predseda NR SR (2024-02-08):
Prezentujme sa a hlasujme o bode 22 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 17, proti 77, zdržalo sa 37. Tento bod sme neschválili.
Bittó Cigániková, Jana, poslankyňa NR SR (2021-12-14):
...znížiť riziko infekcie až o 90 %. (Povedané súbežne s predsedajúcim.)
Gál, Gábor, poslanec NR SR (2017-03-24):
Ďakujem. Vážený pán predsedajúci, áno, povedali ste to správne, Správny sporový (pozn. red.: správne „súdny“) poriadok. (Smiech.) Vážené kolegyne, vážení kolegovia, ako som v predchádzajúcom bode povedal, ide o vlastne navrátenie pôvodného ustanovenia do nových kódexov, ktoré nahradili starý Občiansky súdny poriadok. Čiže navraciame ten pôvodný stav, ktorý bol tu pred účinnosťou nových sporových kódexov.
Figeľ, Ján, podpredseda NR SR (2013-10-22):
Na vystúpenie pána poslanca Hlinu sú dve faktické poznámky. Nech sa páči, Jana Žitňanská.
Pellegrini, Peter, predseda NR SR (2024-01-16):
Ďakujem veľmi pekne. Konštatujem, že Národná rada v tajnom hlasovaní zvolila pána Eduarda Burdu za predsedu Štátnej komisie pre voľby a kontrolu financovania politických strán. Ďakujem veľmi raz, ešte raz veľmi pekne overovateľom. Prerušujem rokovanie Národnej rady do zajtra do deviatej hodiny, kedy budeme pokračovať v otvorenej rozprave o návrhu na skrátené legislatívne konanie o Trestnom poriadku, a prajem všetkým ešte pekný večer a dobrú noc. (Prerušenie rokovania o 20.53 hodine.)
A. Belousovová, podpredsedníčka NR SR: (2009-06-23):
Opäť prosím určeného spoločného spravodajcu z výboru pre financie, rozpočet a menu poslanca Michala Lukšu, aby informoval Národnú radu Slovenskej republiky o výsledku rokovania výborov o tomto návrhu vlády.
Kamenický, Ladislav, poslanec NR SR (2014-07-08):
Teraz budeme hlasovať spoločne o bodoch 40, 42, 48 zo spoločnej správy. Body 40, 42 a 48 majú odporúčanie gestorského výboru schváliť, avšak upozorňujem, že v rozpore som podal pozmeňujúci návrh, ktorý rieši uvedenú problematiku komplexnejšie.
Šimečka, Michal, podpredseda NR SR (2024-04-18):
Ďakujem pekne, pán minister, a dal by som slovo spoločnému spravodajcovi z výboru pre hospodárske záležitosti pánovi poslancovi Ľubomírovi Vážnemu, aby informoval Národnú radu o výsledku rokovania výborov o tomto návrhu a aby odôvodnil návrh a stanovisko gestorského výboru. Pán spravodajca, nech sa páči.
M. Hort, podpredseda NR SR: (2008-09-17):
Ešte sa s faktickou poznámkou prihlásila pani poslankyňa Klára Sárközy. Nech sa páči.
Blanár, Juraj, podpredseda NR SR (2022-10-27):
Teraz udeľujem slovo pánovi poslancovi Milanovi Potockému, ktorý je posledný prihlásený ústne do rozpravy k tomuto návrhu zákona. Nech sa páči, pán poslanec.
Šefčík, Marek, poslanec NR SR (2023-03-16):
Áno a ja už končím.